Найджъл Фараж : Ако Брекзит бъде спрян , Великобритания ще изпадне в криза Ако британският премиер Тереза Мей допусне Брекзит да бъде отслабен или спрян от привърженици на членството в ЕС , Великобритания ще бъде потопена в най - тежката си конституционна криза от Втората световна война насам , заяви поддръжникът на излизането на Великобритания от ЕС Найджъл Фараж , цитиран от Ройтерс и БТА . Когато бе лидер на Партията за независимост на Обединеното кралство , Фараж убеди предшественика на Мей Дейвид Камерън да насрочи референдума за Брекзит , а след това участваше в кампанията за напускане на ЕС . Сега той смята , че има опасност Брекзит да бъде спрян от управляващите . 53 - годишният Фараж окачестви гласувалата за оставане в ЕС Мей като " Тереза помирителката " , защото е отстъпила на ЕС по почти всеки въпрос от преговорите по Брекзит , и заяви , че ЕС унижава Великобритания . " Най - добрият възможен сценарий при настоящото ни плачевно управление е Брекзит само на думи , нищо повече . В най - лошия случай ще ни накарат отново да се борим . Това е голямо предателство на волята на милиони хора " , заяви Фараж . В референдума от 2016 г . 51 , 9 процента , или 17 , 4 милиона души , гласуваха за напускане на ЕС , а 48 , 1 процента , или 16 , 1 милиона гласуваха за оставане в него . Фараж отхвърли тревогите на големи банки като " Голдман Сакс " , че лондонското Сити може да бъде напуснато от редица фирми заради Брекзит , и окачестви ЕС като доминиран от Германия обречен експеримент по европейска интеграция . Опоненти на Брекзит се опитват да съберат достатъчно подкрепа в долната камара на британския парламент , Камарата на общините , за блокиране на всякакво споразумение за Брекзит , което Мей ще донесе от Брюксел през октомври , отбелязва Ройтерс . Сред призоваващите да бъде спрян или отменен Брекзит са бившият премиер Тони Блеър , изпълнителният директор на " Голдман Сакс " Лойд Бланкфейн и милиардерът Джордж Сорос . На въпрос на Ройтерс за потенциалното електорално влияние на Блеър , " Голдман Сакс " и Сорос , Фараж отвърна през смях : " Ако пишех филм на ужасите как изглеждат привържениците на оставането , ето ви ги . " Сорос е дарил чрез фондациите си над 600 000 лири на движения в подкрепа на оставането на Великобритания в ЕС в кампанията на референдума . Фараж заяви , че участието на Сорос в западната политика трябва да бъде разследвано и че милиардерът трябва да дойде в Лондон и публично да обясни в кои политически проекти е намесен . " Трябва да се разследва в каква степен Джордж Сорос подкопава политиката в западния свят . Това е най - голямата организация за политически кампании , която светът е виждал , а повечето хора отказват да го осъзнаят " , каза Фараж .